Contents
Index 🔎︎

# Režim

Upraví tvar, orientáciu alebo výplň vybraných objektov.

Efekty (iba LibreOffice Draw)

Ak chcete otvoriť nástrojový panel Režim v LibreOffice Draw, kliknite na šípku vedľa ikony Efekty na paneli Kresba. V LibreOffice Impress, vyberte Zobraziť - Panely nástrojov - Režim.

## Otočiť

Otočí alebo skosí vybrané 2D objekty okolo rotačného bodu. Pretiahnite rohový úchyt objektu v smere, ktorým chcete objekt otočiť.Ak chcete objekt skosiť, pretiahnite prostredný úchyt v smere, ktorým ho chcete skosiť.

Každý snímok má iba jeden rotačný bod. Dvojitím kliknutím na objekt presuniete rotačný bod do stredu objektu. Taktiež môžete pretiahnúť rotačný bod na nové miesto na obrazovke a potom zrotovať objekt.

Ak vyberiete skupinu objektov, ktorá obsahuje 3D objekt, otáča sa iba 3D objekt. 3D objekt nemôžete skosiť, ale môžete ho rotovať okolo X a Y osí pretiahnutím stredných úchytov.

Otočiť

## Prevrátiť

Prevráti vybraný objekt (objekty) okolo osy, ktorú môžeme umiestniť kamkoľvek na snímku. Pretiahnutím úchytu objektu okolo osy objekt prevrátite. Pre zmenu orientácie osy, pretiahnite jeden jej koniec na nové miesto.

Prevrátiť

## V 3D rotačnom objekte

Konvertuje vybrané 2D objekt(y) na 3D objekt(y) rotáciou okolo osi symetrie.

Pretiahnutím osi symetrie na nové miesto môžete zmeniť tvar rotačného objektu. Orientáciu osi symetrie zmeníte pretiahnutím jedného z jej koncových bodov . Kliknutím na objekt ho prevediete do 3D.

V 3D rotačnom objekte

## Umiestniť na kružnicu (perspektívne)

Zdeformuje vybraný objekt otočením okolo imaginárnej kružnice a pridá perspektívu. Vybraný objekt zdeformujete pretiahnutím úchytu. Ak vybraný objekt nie je mnohouholník alebo Bezierova krivka, budete pred deformáciou požiadaný, aby ste zmenili objekt na krivku.

Umiestniť na kružnicu (perspektívne)

## Umiestniť na kružnici (skosiť)

Zdeformuje vybraný objekt tak, že ho obalí okolo imaginárnej kružnice. Vybraný objekt zdeformujete pretiahnutím úchytu. Ak vybraný objekt nie je mnohouholník alebo Bezierova krivka, budete pred deformáciou požiadaný, aby ste zmenili objekt na krivku.

Umiestniť na kružnici (skosiť)

## Deformovať

Môžete pretiahnuť úchyty vybraného objektu a tým zmeniť jeho tvar. Ak vybraný objekt nie je mnohouholník alebo Bezierova krivka, budete pred deformáciou požiadaný, aby ste zmenili objekt na krivku.

Deformovať

## Priehľadnosť

Applies a transparency gradient to the selected object. The transparency line represents a grayscale, with the black handle corresponding to 0% transparency and the white handle to 100% transparency.

Posúvaním bieleho úchytu môžete meniť smer prechodu priehľadnosti. Posunutím čierneho úchytu zmeníte dĺžku prechodu. Na úchyty môžete pretiahnuť aj farby z panelu Farby a tým zmeniť ich hodnoty v stupňoch šedej.

Pre zobrazenie panelu Farby, zvoľte Zobraziť - Panely nástrojov - Farby.

Priehľadnosť

## Prechod

Upravuje výplň prechodom vybraného objektu. Tento príkaz je k dispozícii, len ak ste vybraný objekt vyplnili vo Formát - Oblasť. Posúvaním úchytov na čiare prechodov meníte smer prechodu alebo jeho dĺžku. Pretiahnutím farby na úchyty z panela Farby zmeníte farby koncových bodov prechodu.

Pre zobrazenie panelu Farby, zvoľte Zobraziť - Panely nástrojov - Farby.

Prechod